Държавен вестник, бр. 8, 2016 г., стр. 85

БРОЙ  8	
Д Ъ Р Ж А В Е Н  В Е С Т Н И К 	
СТР.  85  
граничните стойности, на които са настроени, 
както и при смяна на сензора или промяна на 
неговото местоположение.
Чл. 343. (1) Приборите за измерване на 
съдържанието на СО покриват диапазон на 
обемни концентрации от 0 до 300 ppm.
(2) В пътен тунел с надлъжна вентилация 
се разполагат поне три пункта за измерване 
на посоката на вентилационния поток, като се 
избягват местата с разреждане от циркулация, 
завихряне на потока и около порталите. По 
една мониторингова станция (с работни и ре-
зервни прибори) се разполага на 50 m навътре 
от всеки портал и трета – в средата на тунела. 
(3) В полунапречните и напречните вен-
тилационни системи станциите за вземане 
на газови проби се поставят на всяко място 
с максимална концентрация, определено чрез 
изчисления. В общия случай са достатъчни 
два пункта на всяка вентилационна секция, 
единият от които е резервен. През периода на 
експлоатацията на основата на контролни из-
мервания местата на контрол на газовете мо-
гат да бъдат променени и увеличени.
(4) Концентрациите на СО може да се из-
мерват с прибори с инфрачервена абсорбция. 
Приборите сравняват абсорбцията на опреде-
лени инфрачервени вълни, когато преминат 
през атмосферата на тунела с тази през клет-
ка, съдържаща СО.
(5) Концентрацията на СО може да се из-
мери със сензор с каталитична оксидация и 
електрохимическа клетка, но тези методи на 
измерване не са подходящи за дългосрочното 
приложение на сензорите в пътни тунели.
(6) Концентрацията на азотен оксид (NO) 
се измерва директно поради бавното му пре-
връщане в NO2 в отсъствие на озон. Това бавно 
превръщане прави неприложими в тунелите 
приборите, които измерват NO2 и изчисляват 
съдържанието на NO. Измерването трябва да 
се извършва с точност части от ppm от прибор 
с обхват 0 – 5 ppm.
Чл. 344. Приборите за измерване на види-
мостта обикновено се настройват за нулево за-
тъмняване (максимална пропускливост). По-
вечето прибори имат възможност за самока-
либриране с цел компенсиране замърсяването 
на оптиката с помощта на междинно отразя-
ващо огледало и/или променлив във времето 
софтуер.
Чл. 345. Приборите за измерване на ви-
димостта с обхват 0 – 0,015 m се препоръчва 
да се разполагат заедно с тези за мониторинг 
на СО и NO и имат подобна на тях резерви-
раност.
Чл. 346. Скоростта на вятъра се измерва с 
анемометър. Диапазонът на измерване след-
ва да е 0 – 15 m/s във всяка посока с точност 
± 0,3 m/s. Показанията за посоката и скорост-
та на въздуха се подават в контролната зала.
Чл. 347. При надлъжна вентилация и дву-
посочно движение или при постоянни силни 
ветрове измервателните уреди са необходи-
ми за определяне влиянието на вятъра върху 
вентилационния дебит на тунела. Прибори за 
измерване на скоростта на въздуха се разпо-
лагат в тунела за наблюдение на тези ефекти. 
Ефектите на вятъра са особено важни за къси 
тунели с дължина до 500 m.
Чл. 348. Приборът може да бъде поставен 
на всяко подходящо място по стените на туне-
ла, извън светлия габарит и най-малко на 50 m 
от всеки портал.
Чл. 349. Когато външният вятър е доста-
тъчно силен, за да направи работата на вен-
тилаторите неефективна, е желателно това 
състояние да се използва като контролен па-
раметър за реверсиране на посоката на вен-
тилаторите.
Раздел VІІ
Управление на вентилацията
Чл. 350. Разходите за вентилация се мини-
мизират чрез управление на работата на вен-
тилаторите в съответствие с трафика и ин-
тензивността на източниците на замърсяване. 
Вентилаторите започват да чистят вредности-
те, когато концентрацията им започне да на-
раства. По този начин се оптимизира времето 
за работа на вентилаторите и те не работят на 
пълна мощност, когато не е необходимо.
Чл. 351. (1) Управлението на вентилация-
та трябва да гарантира безопасни условия на 
преминаване през тунела, постигнати с ма-
лък разход на енергия и избягване на често 
включване и изключване на захранването.
(2) Регулиране на въздушните дебити може 
да се извършва чрез:
1. автоматично включване/изключване на 
струйни вентилатори;
2. степенно (стъпково) регулиране на обо-
ротите на вентилаторите;
3. безстепенно (тиристорно) регулиране по 
контролиран показател за спазване на зададе-
на стойност на концентрацията на СО, NO и 
видимостта с компютърна система.
Чл. 352. Измерването на влошаването на 
видимостта и на концентрацията на CO, NOx, 
както и на скоростта и посоката на въздуш-
ния поток в зоната на движение на превоз-
ните средства, осигурява основните входни 
данни за регулиране на вентилацията. Вло-
шаването на видимостта се измерва на ня-
колко места по протежение на тунела на раз-
стояния, по-малки от 300 m. За улесняване 
на откриването на пожар разстоянията между 
точките, в които се измерва влошаването на 
видимостта, може да се намалят до 150 m.
Чл. 353. При измерване на влошаването 
на видимостта се избягват грешки от обра-
зуването на мъгла (кондензация) в зоната на 
входа и изхода на тунела.
Чл. 354. Контролът на концентрациите на 
CO и NOх в тунели, които са разположени на